**Forslag til:**

**Selvstyrets bekendtgørelse om honorering af Grønlands Filminstituts bestyrelsesmedlemmer**

I medfør af § 13, stk. 4 i Inatsisartutlov nr. 65 af 6. december 2024 om filmvirksomhed, fastsættes:

*Honorar*

 **§ 1.** Bestyrelsen i Grønlands Filminstitut modtager for sit arbejde et årligt honorar.

 *Stk. 2.* Honoraret til forpersonen udgør 50.000 kroner, jf. dog § 3, stk. 2.

 *Stk. 3.* Honoraret til de øvrige bestyrelsesmedlemmer udgør 25.000 kroner, jf. dog § 2, stk. 2 og § 3, stk. 2.

**§ 2.** Ved et bestyrelsesmedlems udtræden, afsættelse eller længerevarende forfald bortfalder retten til honorar, jf. § 1.

 *Stk. 2.* Suppleanter, der indtræder i bestyrelsen i tilfælde af et bestyrelsesmedlems udtræden, afsættelse eller længerevarende forfald, modtager honorar fra den dag, de indtræder i bestyrelsen.

*Ikrafttrædelses- og overgangsbestemmelser*

 **§ 3.** Bekendtgørelsen træder i kraft den 1. oktober 2025, jf. dog stk. 2.

 *Stk. 2.* Medlemmer af den første bestyrelse er berettiget til at modtage honorar fra tidspunktet for Naalakkersuisuts udpegelse af bestyrelsen.

*Grønlands Selvstyre, den xx. august 2025*

**Nivi Olsen**

Naalakkersuisoq for Uddannelse, Kultur, Idræt og Kirke

/Nuka Kleemann